युवाओं को रोजगार उपलब्ध कराने के लिए होंगे विभिन्न कार्यक्रम
जिलाप्रशासन एवं रोजगार विभाग द्वारा जिले के शिक्षित बेरोजगारों को लाभान्वित करने के लिए 30 दिसंबर को नर्मदा कॉलोनी परिसर जालोर में एक दिवसीय कौशल, रोजगार एवं उद्यमिता शिविर का आयोजन किया जाएगा, जिसमें शिक्षित युवाओं को रोजगार उपलब्ध करवाने के लिए विभिन्न कार्यक्रम किए जाएंगे।
जिला रोजगार अधिकारी आनन्द कुमार सुथार ने बताया कि राज्य सरकार के निर्देशानुसार जिला प्रशासन के सहयोग से रोजगार विभाग द्वारा 30 दिसंबर को नर्मदा कॉलोनी परिसर में शिक्षित बेरोजगारों को लाभान्वित करने के लिए एक दिवसीय कौशल, रोजगार एवं उद्यमिता शिविर का आयोजन किया जाएगा। इस शिविर का उद्देश्य शिक्षित बेरोजगार युवकों को उनकी योग्यता के अनुसार निजी क्षेत्र के औद्योगिक संस्थानों से प्राप्त रिक्तियों के आधार पर रोजगार के अवसर उपलब्ध करवाना एवं मौके पर ही स्वरोजगार के लिए आवेदन पत्र तैयार कर संबंधित विभागों को प्रेषित कर स्वावलंबी बनाना हैं।
उन्होंने बताया कि रोजगार सहायता शिविर के लिए विभिन्न निजी क्षेत्र के नियोजकों से रिक्तियां प्राप्त हुई जिसमें आईटीआई, सिक्युरिटी गार्ड, सुपरवाइजर, गनमैन, मार्केटिंग एक्जीक्यूटिव, कस्टमर केयर, बीमा अभिकर्ता, कम्प्यूटर ऑपरेटर, हेल्पर, प्रशिक्षक, क्लर्क, सेल्स मैनेजर, ऑफिस बॉय इत्यादि पदों पर नियोजकों द्वारा साक्षात्कार के माध्यम से चयन किया जाएगा।
शिविर में व्यवसायिक मार्गदर्शन भी मिलेगा
शिविरमें भर्ती के अतिरिक्त बेरोजगार आशार्थियों को व्यावसायिक मार्गदर्शन तथा सरकार द्वारा संचालित स्वरोजगार योजनाओं, प्रशिक्षण की जानकारी एवं ऋण आवेदन पत्र भरवाने के लिए सम्बन्धित विभागों द्वारा आवेदन पत्र भरवाए जाएंगे। उन्होंने बताया कि इच्छुक आशार्थी अपने शैक्षणिक प्रशैक्षणिक, अनुभव इत्यादि के दस्तावेज एवं पासपोर्ट साइट फोटो सहित शिविर में आकर लाभान्वित हो सकते हैं। आरएसएलडीसी के जिला प्रबन्धक राजेन्द्रसिंह सोलंकी ने बताया कि शिविर में जिले के बेरोजगार युवाओं का विभिन्न क्षेत्रों के लिए पंजीयन किया जाएगा तथा प्रशिक्षित युवाओं को विभिन्न सेक्टरों में रोजगार के लिए साक्षात्कार करवाया जाएगा।
hin_Deva hin_Deva hin_Deva hin_Deva hin_Deva hin_Deva